id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id ms id ms id id id ms id ms ms id id ms id ms id id id ms id id id id id id ms tr en id en en ms en ms id en id ms ms id id en id id id ms id sq de et en id ms id ms id id id jv ms id id ms ms ms en en en en en en id id id id ms en id id jv ms id id it es id id en id ms ms ms ms ms ms
Penyebab Rambut Gugur Adalah Ubat? Ya, Ini Senarainya...
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Penjagaan Rambut & Kulit Kepala
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Hairan Rambut Gugur Makin Menjadi-jadi? Jom Semak 'List' Ubatan Anda, Ini Mungkin Puncanya!
Ditulis oleh Nisreen Nadiah Disemak pada 24/11/2021
Disemak secara perubatan oleh Dr. Ahmad Wazir Aiman
Rambut gugur, sesuatu yang berlaku kepada manusia sepanjang hayat, baik lelaki mahupun wanita. Penyebab rambut gugur adalah berbeza mengikut individu seperti tekanan, penuaan, hormon, bahkan gaya hidup.
Namun tahukah anda, pengambilan ubatan tertentu juga boleh menjadi punca kepada keguguran rambut? Jom baca!
Untuk mendapatkan lebih banyak info tentang Kesihatan Kulit, sila dapatkannya di sini.
Penyebab rambut gugur (alopecia) & ubatan
Untuk pengetahuan kalian, alopecia adalah istilah perubatan untuk masalah keguguran rambut.
Banyak faktor berbeza-beza yang boleh menyumbang kepada keadaan ini, termasuk pengambilan ubat-ubatan tertentu.
Untuk penyebab rambut gugur yang disebabkan oleh ubatan, para doktor mengaitkan alopecia dengan kesan sampingan ubat.
Alopecia yang disebabkan oleh ubatan mampu mempengaruhi bahagian kulit kepala atau badan.
Sebilangan ubat menjadi toksik kepada folikel rambut lantas mengubah kitaran pertumbuhan rambut, yang dari masa ke masa boleh menyebabkan kitaran pertumbuhan tidak normal.
Tambah lagi, tahap dan tempoh keguguran pula bergantung pada ubat yang diambil oleh seseorang serta dosnya.
Selain itu, ubat kemoterapi juga mungkin menjadi penyebab alopecia.
Walau bagaimanapun, keguguran rambut adalah kemungkinan kesan sampingan daripada banyak jenis ubat yang berbeza.
Kesan alopecia yang disebabkan oleh ubatan sering muncul dalam masa 3 bulan, setelah seseorang memulakan pengambilan ubat tertentu.
Bagi individu yang alami alopecia akibat kesan ubatan biasanya akan melihat perubahan rambut menipis berbanding keguguran.
Walau bagaimanapun, keguguran mungkin kelihatan lebih jelas di bahagian atas kulit kepala.
Apa jenis-jenis ubat yang berisiko menjadi penyebab rambut gugur? Teruskan pembacaan!
Senarai ubat penyebab rambut gugur
Apa yang perlu kalian faham, ubat yang berbeza menyebabkan keguguran rambut berlaku pada peringkat yang berbeza daripada kitaran pertumbuhan rambut.
Sebagai contoh, sebilangan ubat mempengaruhi rambut dalam fasa rehat (telogen), manakala yang lain pula mempengaruhi rambut ketika fasa pertumbuhan (anagen).
Keguguran rambut fasa telogen
Kebanyakan ubat yang menjadi punca rambut gugur mempengaruhi rambut dalam fasa telogen.
Kalau diikutkan, adalah normal untuk manusia kehilangan sekurang-kurangnya 100 rambut fasa telogen setiap hari.
Walau bagaimanapun, faktor tekanan tertentu seperti demam, ketidakseimbangan diet pemakanan, dan beberapa jenis ubat, berisiko menjadikan jumlah ini meningkat!
Ubatan yang mempunyai kaitan dengan keguguran rambut fasa telogen merangkumi:
Angiotensin converting enzyme (ACE) inhibitors
Antidepresi, termasuk paroxetine, fluoxetine, dan sertraline
Beta-blocker, yang digunakan oleh doktor untuk merawat masalah jantung dan glaukoma
Ubat pencair darah, termasuk heparin dan warfarin
Ubat penurun kolesterol, seperti clofibrate dan gemfibrozil
Famotidine dan ubat-ubatan lain yang merawat masalah perut
Terapi penggantian hormon (HRT)
Isotretinoin dan ubat-ubatan berasaskan vitamin A lain
Levodopa dan ubat lain untuk penyakit Parkinson
Naproxen dan ubatan anti radang nonsteroidal lain (NSAIDS)
Keguguran rambut fasa anagen
Beberapa ubat pula mengakibatkan keguguran yang mempengaruhi rambut pada peringkat pertumbuhan. Contoh yang paling terkenal, ubat kemoterapi.
Rambut biasanya akan mula gugur dalam tempoh 2 hingga 5 minggu apabila kemoterapi dilakukan.
Pun begitu, individu yang menerima ubat dan rawatan yang sama masih boleh mengalami pengalaman keguguran rambut yang berbeza.
Ia mungkin jarang berlaku, namun ubatan yang mengandungi bahan berikut juga berisiko menjadi punca keguguran semasa fasa anagen:
Tambahan itu, colchicine yang digunakan doktor bagi merawat gout, kadangkala turut menjadi penyebab rambut gugur pada peringkat anagen.
Menghentikan @ membalikkan penyebab rambut gugur, boleh ke?
Pokok pangkalnya, kaedah terbaik untuk mengubati alopecia akibat kesan ubat adalah dengan berhenti mengambil ubat yang bertanggungjawab terhadap keguguran rambut anda.
Walau bagaimanapun, kalian tidak boleh sesuka hati berhenti mengambil ubat tanpa persetujuan doktor ya! Dikhuatiri timbul komplikasi lain pula.
Doktor akan membincangkan sebarang pilihan rawatan alternatif dan memastikan pesakit dapat beralih kepada ubat baharu dengan selamat.
Sebaik sahaja anda berhenti mengambil ubat yang menjadi punca alopecia, rambut mungkin bakal memakan masa hingga setengah tahun untuk berhenti gugur.
Kalian juga biasanya dapat melihat pertumbuhan rambut baharu dalam masa 3 ke 6 bulan.
Ubat-ubatan tertentu terbukti boleh menyebabkan keguguran rambut semasa fasa kitaran pertumbuhan yang berlainan.
Jika ada dalam kalangan pembaca yang melihat berlakunya peningkatan rambut gugur ketara apabila mengambil ubatan tertentu, segera hubungi doktor untuk melakukan konsultasi.
Doktor mungkin dapat menurunkan dos ubat atau menetapkan rawatan alternatif yang dapat mengurangkan masalah keguguran.
Apa yang penting, usah terlalu risau kerana bagi kebanyakan kes, kesan alopecia yang disebabkan oleh ubat dapat dibalikkan.
Hello Health Group tidak menawarkan nasihat perubatan, diagnosis atau rawatan.
Hair loss. https://www.mayoclinic.org/diseases-conditions/hair-loss/diagnosis-treatment/drc-20372932. Accessed on Jan 21, 2021
How to Deal with Hair Loss Caused by Medication.https://www.brainandlife.org/articles/medications-and-treatments-for-neurologic-conditions-can-change-hairs-texture/. Accessed on Jan 21, 2021
Alopecia from drugs. https://dermnetnz.org/topics/alopecia-from-drugs/. Accessed on Jan 21, 2021
Medications that Can Cause Alopecia / Hair Loss. https://www.news-medical.net/health/Medications-that-Can-Cause-Alopecia-Hair-Loss.asp. Accessed on Jan 21, 2021
Drug Induced Hair Loss. https://www.americanhairloss.org/drug_induced_hair_loss/. Accessed on Jan 21, 2021
TELOGEN EFFLUVIUM HAIR LOSS. https://www.aocd.org/page/TelogenEffluviumHa. Accessed on Jan 21, 2021
Jangan Terkejut! Udara Kotor Di Luar Buat Rambut Anda Mudah Gugur!
Mengapa Lelaki Lebih Berisiko Jadi Botak? Ini 5 Cara Kawal Hormon Elak Rambut Gugur
Ditulis oleh Nisreen Nadiah Disemak pada 24/11/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.